آوروپا‌دان ایران ایله تیجارت آچیقلاماسی
آوروپا بیرلیگی، فرانسا، بؤیوک بریتانیا و آلمانیا طرفین‌دن وئریلن اورتاق آچیقلامادا، آوروپا بیرلیگی حقوقی و بیرلشمیش میللت‌لر امنیت شوراسی‌نین قراری اساسیندا ایران ایله قانونی تیجارت آپاران آوروپا‌لی فیرما‌لاری ساوونما مسئله‌سینده قرارلی اولدوغو بیلدیریلیب.
آوروپا بیرلیگی ایله 3 اؤلکه‌نین خاریجی ایشلر ناظیرلری، آمریکا، 14 ژوئیه 2015ده اوتریش ین باشکندی وین ده 5+1 (آمریکا، چین، روسیا، اینگیلتره، فرانسا و آلمانیا) ایله ایران آراسیندا ایمضا‌لانان، 16 ژانویه 2016دا ایجرایه باشلانان گئنیش بیرگه فعالیت پلانی آدلان‌دیریلان نوکلئر آنلاشمادان چیخاریلماسی و بو اؤلکه‌یه تطبیق ائدیله‌جک تحریم‌لرین ایلک آشاماسینین دؤوره‌یه گیرمه سی ایله باغلی بیرگه آچیقلاما یاییب.
آچیقلامادا، آمریکانین چکیلمه قراری و تحریم‌لری ایشه سالینماسین‌دان درین تأسف ائتدیغینی بیل‌دیریله‌رک، "آوروپا بیرلیگی حقوقی و امنیت شوراسی‌نین قراری اساسیندا ایران ایله قانونی تیجارت آپاران آوروپا‌لی فیرما‌لاری قوروما موضوعسوندا قرارلیییق." ایفاده‌سینه یئر وئریلیب. تحریم‌لردن تأثیرلنه آوروپا بیرلیگی قئیدیات‌لی شیرکت‌لری قوروماق مقصدیله یئنی‌لنمیش آوروپا بیرلیگی "مانع اولما قانونلارین" صاباح‌دان اعتباراً دؤوریه‌یه بوراخیلاجاغی وورغولانیب.
ایرانین اولوسلار آراسی آتوم انرژی‌سی آژانسی (UAEA) طرفین‌دن حاضیرلانان 11 آیری راپوردا دا قئید ائدیلدیگی کیمی گئنیش بیرگه فعالیت پلانی نین شرط‌لرینه عمل ائتدیگی، بو موقاویله‌نین، آوروپا، منطقه و دونیا باریشی اوچون کیلید اهمیته مالیک بیر امنیت ضمانتی اولدوغو قئید ائدیلن بیاناتدا، "ایرانین گئنیش بیرگه فعالیت پلانی چرچیوه‌سین‌دکی بوتون مسئولیت‌لرینی تام اولا‌راق یئرینه یئتیرمه‌یه داوام ائتمه‌سینی اومید ائدیریک." دئییلدی.
ایران ایله آپاریلان نوکلئر آنلاشمانین قورونماسی، بین الخالق آنلاشمالارا حؤرمت و اولوسلار آراسی امنیتله باغلی مسئله‌دیر." ایفاده‌سینه یئر وئریلن آچیقلامادا عینی زاماندا گئنیش بیرگه فعالیت پلانی یه ایمضا آتان طرف‌لر و آنلاشمایا دستک وئرن اوچونجو اؤلکه‌لرین ایران ایله ایشلمه‌یه داوام ائدجگینی قئید اولوندو.
آمریکا پرزیدنتی دونالد ترامپ، ایران ایله الده ائدیلن نوکلئر آنلاشما‌دان چکیلدیک‌لرینی و ایرانا قارشی تحریم‌لرین ایجرایه قویولاجاغینی بیلدیرمیشدی.
ترامپین قراری‌نین آردین‌دان آمریکا خزینه ناظیرلیگی‌نین، ایرانا قارشی ایلک تحریم پاکتی‌نین 6 آوقوستدا، ایکینجی تحریم پاکتی‌نین ده 4 نوامبردا فعالیته باشلایاجاغی بیلدیریلمیشدی.
